जोग झरना
जोग झरना, जेकरा के गेरसोप्पा झरना के नाँव से भी जानल जाला, कर्नाटक के शिमोगा जिला में शरावती नदी पर एगो झरना बाटे। झरना के ऊँचाई  बाटे आ ई मेघालय के नोहकलिकाई आ गोवा के दूधसागर झरना के बाद भारत के तिसरा सभसे ऊँच झरना हवे। पर्यटक आकर्षण के ई प्रमुख केंद्र हवे आ एकरे परसिद्धि के हिसाब से ई दुनिया के 13वाँ सभसे महत्व के पर्यटन आकर्षण वाला झरना के रूप में वल्डवाटरफाल डेटाबेस में दर्ज बाटे।

ई कई धार में बहे वाला झरना हवे हालाँकि, तेज बरखा के सीजन में ई सभ मिल के एक्के हो जालें।

इहाँ पहुँचे खातिर सभसे नगीचे के रेलवे इस्टेशन ताल्गुप्पा (13 किमी) आ सागरा (30 किमी) बाड़ें। सागरा इहाँ के तालुका (तहसील) के मुख्यालय हवे। एह झरना के लगे बिजली पैदा करे खातिर इस्टेशन बनावल गइल बाटे।

इहो देखल जाय 
 कुंचिकल झरना, शिमोगा जिला में वाराही नदी पर एगो झरना।
 अगुंबे घाट, दक्खिन भारत के चेरापूँजी के नाँव से बिख्यात एगो दर्रा।

संदर्भ 

भारत के झरना
कर्नाटक में पर्यटन
कर्नाटक के भूगोल
शिमोगा जिला